

***Innkalling til representantskapsmøte 1/24***

Til medlemmene: Magnus Arnesen Sarpsborg

Arne Sekkelsten Fredrikstad

Erling Ek Iversen Råde

Simen Nord Moss

Fredrik Holm Halden

Mona Vauger Hvaler

Saxe Frøshaug Indre Østfold kommune

Kai Guttulsrød Våler

Cecilie Agnalt Skiptvet

Håkon Tolsby Aremark

Kjersti Nythe Nilsen Marker

Karoline Fjeldstad Rakkestad

Tid: Tirsdag 30.april kl. 15.00

Sted Østre Viken kommunerevisjons lokaler, Rolvsøy rådhus (kommunestyresalen)

Vedlegg: Årsregnskap og årsberetning ØVKR 2023

Revisjonsberetning 2023

Kopi sendt til: Styreleder i Østre Viken kommunerevisjon(ØVKR): Kjell Eivind Solberg

**Sak nr Beskrivelse**

1/24 Valg av møteleder

Ifølge IKS-lovens § 9 ledes representantskapsmøte av leder, og i dennes fravær, av nestleder. Dersom ingen av disse er tilstede, velges en møteleder.

**Forslag til vedtak:** Representantskapet velger NN som møteleder

2/24 Godkjenning av innkalling og dagsorden

Representantskapet skal avholdes i tråd med IKS-loven § 8 og 9 og eventuelle innsigelser mot innkalling og dagsorden behandles, avgjøres og protokollføres.

**Forslag til vedtak:** Representantskapet hadde ingen merknader til innkallingen og dagsorden ble enstemmig godkjent.

3/24 Valg av to representanter til å underskrive protokollen

**Forslag til vedtak:** NN og NN ble valgt til å underskrive protokollen

4/24 Konstituering av representantskapet og valg av leder

Ifølge IKS-loven § 6 skal representantskapet velge leder og nestleder.

Det fremkommer også av selskapsavtalens § 3.1.

«Representantskapet velger selv sin leder og nestleder»

Leder og nestleder utgjør også selskapets valgkomité, jf. selskapsavtalens § 3.5

«Selskapet skal ha en valgkomité på fem medlemmer. Representantskapet velger komitéens leder og medlemmer.

Valgkomitéen skal settes sammen slik at hensynet til eierfellesskapets interesser blir ivaretatt. Flertallet skal være uavhengig av styret og øvrige ledende ansatte. Daglig leder eller andre ledende ansatte kan ikke være medlem av komitéen».

**Forslag til vedtak:** Ingen forslag.

5/24 Godkjenning av protokoll fra representantskapsmøte fra 28. august 2023.

Møtelederen skal sørge for at det føres protokoll fra møtet. Protokollen underskrives av møtelederen og to av representantskapets medlemmer som velges ved møtets begynnelse. Protokollen følger vedlagt.

**Forslag til vedtak:** Representantskapet godkjenner protokollen fra møte 28.august 2023.

6/24 Regnskap og årsberetning for 2023

Regnskapet er bokført av regnskapsavdelingen i Sarpsborg kommune i samsvar med kommunale regnskapsprinsipper.

Revisor har avlagt en ren revisjonsberetning datert 26.03.2024

Regnskapet viser et driftsresultat (mindreforbruk) etter finansposter på kr 7 442 967 og et regnskapsmessig resultat på kr 0. Merforbruket fra 2022 som var på kr 2 871 241 er dekket inn og kr 4 276 618 er avsatt til disposisjonsfond, som per 31.12.2023 utgjør kr 4 879 924. Egenkapital er på kr 0.

Det var i 2022 brukt kr 3 200 000 fra egenkapitalinnskudd for å redusere merforbruket om hadde grunnlag i krav fra Fredrikstad kommune.

Årets investeringsregnskap gjelder i sin helhet egenkapitaltilskudd til KLP.

Styret har i vedtak i sak 3/24 godkjent regnskapet og årsberetningen. Styret anbefaler representantskapet å fastsette årsregnskapet for 2023 og overføre kr 3 200 000 fra disposisjonsfond til egenkapitalinnskudd.

Styrets vedtak: Fremlagt regnskap og årsberetning godkjennes og oversendes til representantskapet med følgende forslag til vedtak:

Årsberetningen for 2023 tas til etterretning og årsregnskapet for 2023 fastsettes. Det overføres kr 3 200 000 fra disposisjonsfond til egenkapitalinnskudd.

**Forslag til vedtak:** Årsregnskapet med revisjonsberetning og årsberetning fastsettes. Det overføres kr 3 200 000 fra disposisjonsfond til egenkapitalinnskudd.

7/24 Informasjon om møteoffentlighet for representantskapsmøter jf. IKS loven § 8a

Fra 1. januar 2024 skal representantskapet i interkommunale selskaper følge de samme reglene om møteoffentlighet som kommunale organer, kommunale foretak og interkommunale samarbeid etter kommuneloven.

Møteoffentlighetsreglene gjelder for møter i representantskapet i interkommunale selskaper som er omfattet av offentlighetsloven. Møteoffentlighet innebærer krav om åpne møter, kunngjøring av møter og tilgjengeliggjøring av møteinnkallinger, saksdokumenter og protokoller.

Reglene om møteoffentlighet inkluderer også regler om når møter kan eller skal lukkes, og når sakslister, saksdokumenter og protokoller kan eller skal holdes tilbake eller sladdes. Regler om åpne møter har som mål å skape tillit til kommunal virksomhet og styrke lokaldemokratiet.

**Forslag til vedtak:** Representantskapet tar informasjon om møteoffentlighet til orientering.

8/24 Orientering fra styreleder om aktuelle saker

**Forslag til vedtak:** Representantskapet tar informasjon til orientering

9/24 Møteplan

Rolvsøy 29.03.2024